༄༅།།དགོངས་མངའ་བཞིན་བཙན་བྱོལ་བོད་མིའི་བཅའ་ཁྲིམས་དང་།བཙན་བྱོལ་བོད་མིའི་དང་བླངས་དཔྱ་དངུལ་དང་བསྡུ་དངུལ་གཞན་དག་གི་འབུལ་འབབ་ཁྲིམས་ཡིག་དགོངས་དོན་དང་བླངས་དཔྱ་དངུལ་ལག་དེབ་ཀྱི་དགོས་པ་གཙོ་བོ་བོད་ཀྱི་ཡུལ་མིའི་ལས་འགན་དུ་གསལ་བའི་དང་བླངས་དཔྱ་དངུལ་དང་ངེས་ཅན་བསྡུ་དངུལ་ཁག་འབུལ་རྒྱུའི་ཆེད་དུ་ཡིན་ནའང་།བར་སྐབས་ཤིག་ནས་བོད་མི་གང་ཙམ་གྱིས་སོ་སོའི་དགོས་དབང་ལ་གཞིགས་པའི་ལོ་རྒྱུས་ལ་སྒྱུར་བཅོས་ཇི་བཏང་ཁག་དང་བླངས་དཔྱ་དངུལ་ལག་དེབ་ཀྱི་ལོ་རྒྱུས་ལའང་དེ་བཞིན་སྒྱུར་བཅོས་གཏོང་དགོས་པ་ཇི་བཞིན་མ་ཐུབ་པའི་གནས་སྟངས་ཡོད་མུས་འདི་ལས་བོད་མིའི་སྒྲིག་འཛུགས་དང་སྒེར་གཉིས་ཀར་དཀའ་ངལ་འཕྲད་མུས་ཡིན་པར།དང་བླངས་དཔྱ་དངུལ་ལག་དེབ་ནང་མིང་དང་སྐྱེས་ལོ་ཟླ་ཚེས་ཕུད་གཞན་ལོ་རྒྱུས་ལ་སྒྱུར་བཅོས་མ་ཐུབ་པའི་དཀའ་ངལ་སེལ་ཐབས་དང་།དེ་བཞིན་རིམ་པས་དེ་ལྟའི་ནོར་བཅོས་བྱ་དགོས་ཀྱིས་ལས་རྙོག་མེད་པ་བཟོ་ཐབས་སུ་༸དཔལ་ལྡན་བཀའ་ཤག་ནས་དགོངས་བཞེས་ཀྱིས་ཕྱི་ལོ་༢༠༡༤ཟླ་༡༢ཚེས་༡ནས་བཟུང་སོ་སོའི་མིང་དང་།སྐྱེས་ལོ་ཟླ་ཚེས།ཕ་ཡུལ།འདྲ་པར་བཅས་ལོ་རྒྱུས་སྙིང་བསྡུས་གསལ་བའི་ལག་དེབ་ཞིག་སྤྲོད་རྒྱུ་གཏན་འབེབས་གནང་སོང་བའི་ཆ་རྐྱེན་དང་།ཞུ་སྙན་འགེང་ཤོགལམ་སྟོན་བཅས་ཀྱི་ཞིབ་གནས་འབྲེལ་ཡོད་སྐུ་ཚབ་དོན་གཅོད་དམ་ས་གནས་འགོ་འཛིན།ས་གནས་རང་བདེན་ཚོགས་ཆུང་སོ་སོར་བཏང་ཟིན་པས་རིང་མིན་ཁུངས་ཁྱབ་ཡོང་རྒྱུ།